मेरी आया, ओल गॉली,
कहती हैं कि अच्छी लेखिका बनने के लिए, तुम्हें सब कुछ पता होना चाहिए।
और सब कुछ पता होने के लिए, तुम्हें हर चीज़ पर नज़र रखनी चाहिए।
और हर चीज़ पर नज़र रखने के लिए, तुम्हें जासूस बनना होगा।
और जासूस बनने के लिए, तुम्हें जासूसी सामान चाहिए।
हैरिएट!
आ रही हूँ!
मुझे स्कूल वाले दिन जासूसी काम के लिए जाने की अनुमति नहीं थी, पर मैंने परवाह नहीं की।
इतने बड़े काम के लिए, नियम तोड़ने होंगे,
गहरे राज़ प्रकट करने होंगे, जामुनी बटरफ़्लाई यो-यो खोलने होंगे।
हैरिएट एम. वेल्श, तुम ऊपर क्या कर रही हो?
कुछ नहीं।
कुछ नहीं, सिवाय अपनी ज़िंदगी के सबसे साहसी, ख़तरनाक,
इतिहास रचने वाले मिशन पर जाने की तैयारी करने के।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"मैं बहुत बुरी जासूस हूँ"
हैरिएट द स्पाई
लुइस फ़िट्ज़्ह्यू की पुस्तक पर आधारित
आप सब को हैलो। माफ़ करना मुझे देर हो गई।
आज स्कूल के लिए कुछ ज़्यादा सामान रखना था।
कुछ ख़ास चल रहा है?
एक बड़ा इतिहास का पेपर है।
-माँ। -हैरिएट,
तुम्हारी आँखों में इन लटों के साथ तुम देखती कैसे हो?
मुझे अपनी लटें पसंद हैं।
ये अच्छी लटें हैं।
ये बहुत बढ़िया लटें हैं।
तुम अपना पेपर किस चीज़ पर लिख रही हो?
एक ऐसी चीज़ पर जिसके बारे में आज से पहले किसी ने नहीं लिखा है।
एक अच्छा लेखक यही करता है।
यह ओल गॉली हैं। यह मेरी आया हैं और मेरी गुरु भी।
इनके बिना तो मैं कुछ नहीं कर पाऊँगी।
तो आज खाने में क्या है, ओल गॉली?
ओह, पता नहीं।
सफ़ेद ब्रैड पर मेयोनीज़ के साथ एक अच्छा सा टमाटर का सैंडविच कैसा रहेगा?
मुझे सोचने दो।
क्या आज मेरा "सफ़ेद ब्रैड पर मेयोनीज़ के साथ टमाटर का सैंडविच" खाने का मन है?
सच तो यह है,
कि मैं "सफ़ेद ब्रैड पर मेयोनीज़ के साथ टमाटर का सैंडविच" खाने के मूड में
पिछले साढ़े पाँच साल से लगातार हूँ।
ये बनते हैं 2,008 सैंडविच,
जिसके बराबर है 2,008 बार कहा गया मेरी माँ का ये कथन:
हैरिएट, अगर तुमने एक और टमाटर का सैंडविच खाया,
तो तुम ख़ुद भी टमाटर का सैंडविच बन जाओगी।
काश ऐसा हो पाता।
चलती हूँ। मुझे शुभकामनाएँ दो।
शुभकामनाएँ, बेटा।
शुभकामनाएँ।
सिर्फ़ शुभकामनाओं से कुछ नहीं होगा, हैरिएट।
याद रखो, जीवन एक संघर्ष है, और एक अच्छा जासूस कभी हार नहीं मानता।
यह याद रखने वाली चीज़ है।
जीवन एक संघ
अच्छी हैरिएट वाले काम करना। और ध्यान से जाओ!
यह मेरी सबसे अच्छी सहेली, जेनी गिब्स है।
मैं इसे केजी से जानती हूँ और आपको बता सकती हूँ,
यह हर साल ज़्यादा से ज़्यादा अजीब होती जा रही है।
स्पोर्ट, तुम क्या चाहोगे, तुम्हारा सिर कद्दू के आकार का हो या मुट्ठी के आकार का?
साइमन "स्पोर्ट" रोक मेरा दूसरा सबसे अच्छा दोस्त है।
एक मज़ेदार से तरीके से, यह हर गुज़रते साल के साथ ज़्यादा सामान्य होता जा रहा है।
कद्दू कितना बड़ा होता है?
कद्दू जितना बड़ा।
ग्रेगरी स्कूल के बाकी सब लोगों के बारे में आपको बताने का समय नहीं है मेरे पास।
पर,
मैं मैरियन हॉथोर्न का ज़िक्र ज़रूर करूँगी क्योंकि वह एक स्वार्थी, घटिया इन्सान है
जिससे जेनी और मैं एक दिन बदला लेंगे।
सुप्रभात, श्री होरेशियो।
सुप्रभात, मैरियन।
पिंकी व्हाइटहेड, यह करना बंद करो।
मैं तुम्हें चेतावनी दे रहा हूँ, पिंकी। आख़िरी मौक़ा। यह मत करो।
सब लोग ध्यान से सुनें, कृपया। क्लास के पाठ्यक्रम के अनुसार,
बाहर जाकर इतिहास का शोध करने के लिए आपको दो खाली पीरियड मिलेंगे।
अगर आप समय पर वापस नहीं आए, तो इसे दर्ज किया जाएगा आपके... मैरियन?
आपके स्थायी रिकॉर्ड में।
मुझे ख़ुशी है मैं उत्तम नहीं हूँ। मैं तो बोर ही हो जाती।
तुम लोगों को पता है मैं कहाँ जा रही हूँ?
बाकी सब की तरह लाइब्रेरी?
मैं लाइब्रेरी नहीं जा रही।
तुम जासूसी करने जा रही हो?
जिस समय तुम लोग किसी पुराने समय की पुरानी चीज़ों पर शोध कर रहे होगे,
मैं कुछ ऐसा इतिहास देखने जा रही हूँ जो आज घट रहा है।
उनका नाम है ऐगैथा के. प्लंबर।
वह किसी तरह की एक वकील हैं।
मैं उन्हें हर रोज़ सुबह अपने कुत्तों को घुमाते हुए देखती थी,
जिन्होंने हमेशा उनके ख़ुद के बनाए अजीब से कपड़े पहने होते थे।
फिर एक दिन, वह और उनके कुत्ते गायब हो गए।
तो क़रीब चार महीने पहले,
यह देखने के लिए कि उनको क्या हुआ, मैंने श्रीमती प्लंबर को अपने जासूसी मार्ग में शामिल किया।
अच्छी ख़बर यह है कि उन्होंने अपनी उबाऊ नौकरी छोड़ दी
कुत्तों के कपड़ों की एक दुकान खोलने के लिए।
बुरी ख़बर यह है...
पता है अपर ईस्ट साइड में किराया कितना है?
...कि उसके लिए बहुत पैसे चाहिए।
मुझे बैंक से बड़ा सा ऋण लेना पड़ेगा।
इससे तो मैं तबाह हो सकती हूँ।
पता चला है, श्रीमती प्लंबर अपनी नई ज़िंदगी को शुरू करने से इतना डर रही हैं
कि वह कभी बिस्तर से निकलती ही नहीं हैं।
श्रीमती प्लंबर, आप ठीक हैं?
सब ठीक है, नेडीन।
मेरा बस थोड़ा मूड ठीक नहीं है।
बेचारी श्रीमती प्लंबर।
चलो, अगर यह काम असफल रहा,
वह एक बेड लेडी बन सकती हैं जो हमेशा बिस्तर में ही रहती है।
जेनी, वह बिस्तर से निकलेंगी।
कुछ उम्दा जासूसी करके, मुझे पता चला है उनका आज पार्लर में अपॉइंटमेंट है।
जिसका मतलब उन्हें बिस्तर से निकलना ही पड़ेगा।
फिर अपने बाल कटवाएँगी, बैंक में जाएँगी,
और ऋण लेकर अपनी शानदारी नई ज़िंदगी शुरू करेंगी।
और इतिहास रचा जाता देखने के लिए मैं वहाँ मौजूद रहूँगी।
हाँ, तुम पक्का लाइब्रेरी में नहीं जाना चाहतीं?
इतिहास केवल किताबों में नहीं होता, स्पोर्ट।
वह सारा समय बन रहा होता है, हमारे चारों ओर।
तुम्हें बस पता होना चाहिए कहाँ देखना है।
मैं तुम्हें 79वें मार्ग पर उस छोटे पार्क में 11:00 बजे मिलूँगी।
हम वापस क्लास की ओर चलेंगे और मैं तुम्हें उस ऐतिहासिक दिन की पूरी
जानकारी दूँगी जिस दिन श्रीमती ऐगैथा के. प्लंबर ने आख़िरकार अपनी नई ज़िंदगी की शुरुआत की।
इसे एफ़ मिलने वाला है।
वाक़ई।
मेरे पास ज़्यादा समय नहीं था।
मुझे हेयर सैलून पहुँच कर पक्का करना था कि श्रीमती प्लंबर ने रद्द नहीं किया है,
फिर 9:45 तक श्रीमती प्लंबर के अपार्टमेंट पहुँचना था
ताकि वह पल देख सकूँ जब वह अपने बिस्तर से निकलेंगी।
पर पहले, मुझे अपने जासूसी कपड़े पहनने थे।
उसकी शुरुआत होती है इस बिना लेंस वाले चश्मे से
जो मैंने अपने पिता की मेज़ से उठाया है और जिसे पहन कर मैं ज़्यादा स्मार्ट लगती हूँ।
मेरी जासूसी बेल्ट पर मैंने टाँगी हुई है, एक टॉर्च, मेरी कापी के लिए एक वॉटरप्रूफ़ थैली
अतिरिक्त पेनों के लिए एक और वॉटरप्रूफ़ थैली, प्यास के लिए एक पानी की बोतल...
और एक बंद होने वाला काँटा जो मैंने कभी इस्तेमाल नहीं किया है पर क्या पता कब ज़रूरत पड़ जाए।
यह एक बेकार सा ट्रांज़िस्टर रेडियो है जिसका इस्तेमाल
मैं अपने दिन में संगीत भरने के लिए करती हूँ।
मुझे यह गाना बहुत पसंद है।
कुछ इसे चिल्लाना सीखेंगे कुछ नहीं सीखेंगे
पर कभी ना कभी, बेबी यह रहा एक गाना
जो कहता है तुम्हें असली ज़रूरी काम करना ही पड़ेगा
चलो अब सीधे असली ज़रूरी काम शुरू करें
अब एक, दो
ज़रूरी काम अब
हाँ, बूम
-हैलो, हैरिएट। -हैलो, एड।
-हैलो, कैसी हो तुम? -हैलो, स्क्वीजी।
सीधे असली ज़रूरी काम शुरू करें दोगुनी तेज़ी से
सीधे असली ज़रूरी काम शुरू करें
दोगुनी तेज़ी से
एक, दो
मुझे नहीं पता था एक पुलिसवाला मेरा पीछा क्यों कर रहा होगा
पर मैं कोई ख़तरा मोल नहीं लेना चाहती थी।
मैं सैफ़रन के बिल्कुल ठीक समय पर पहुँच गई।
अपनी आँखें क्यों छुपाती हो, जान? ये बहुत सुंदर हैं।
मुझे बस दस मिनट दो। कट, कट और तुम एकदम नई दिखोगी।
इस बारे में सोच कर देखो।
देखो, मैं बस देखने आई थी
कि मेरी ऐगैथा आँटी का आज सुबह बाल कटवाने का अपॉइंटमेंट अभी भी है ना।
देखती हूँ। ऐगैथा...
प्लंबर, हाँ। 10:15 बजे।
अगर तुम चाहो, मैं तुम्हें उसके ठीक पहले...
अब जाना है, श्रीमती प्लंबर के घर।
आमतौर पर, अंदर घुसने का सबसे अच्छा तरीका
दोपहर में होता है जब दरबान अपनी पाली बदलते हैं।
आज मुझे दूसरी योजना से काम करना होगा।
वाह, तुम तो बहुत अच्छा करते हो!
इस नौकरी में, मुझे अभ्यास करने के लिए काफ़ी समय मिल जाता है।
वैसे मैं ख़ुद भी अच्छी हूँ। कुत्ते को सैर करवाना दिखाऊँ?
बुरा नहीं है। पर ये देखो।
मैं डींगें नहीं मारना चाहता, नन्ही लड़की, पर जहाँ से मैं आया हूँ,
हम इसे कहते हैं कुत्ते को दूर तक...
...सैर करवाना!
अगर आप सोच रहे हैं यह क्या है, इस चीज़ को डंबवेटर कहते हैं।
यह एक पुराने ज़माने की छोटी सी लिफ़्ट है
जो अलग-अलग मंज़िलों पर खाने-पीने की चीज़ें लेकर जाती है।
यह जासूसी करने के लिए भी बहुत अच्छी है।
चलो!
यह लो। फ़िल्मी सितारों जैसा कौन लग रहा है?
तुम फ़िल्मी सितारों जैसे लग रहे हो।
अच्छा। अब मुझे सैलून जाना है।
हाँ, आपको जाना है।
आख़िर, मुझे बैंक की अपनी ज़रूरी मीटिंग के लिए शानदार दिखना है, है ना?
हाँ, आपको दिखना है।
तुम मुझे जानते हो।
अपने बाल कटवाने के बाद, मैं जीवन की हर चुनौती का सामना कर सकती हूँ।
हाँ, आप कर सकती हो।
मैंने पहले कभी कुत्तों के साथ घूरने की प्रतियोगिता नहीं की थी,
पर मुझे लगा अगर मैं आँखों में आँखें डाल कर रखूँगी, तो सब ठीक रहेगा।
पर समस्या यह थी, मुझे उनके पैरों को ज़मीन को छूकर इतिहास रचते हुए देखना था।
कहीं और नहीं देख सकती। बस, होने वाला है। जल्दी करो।
बहुत बुरी तरह देखना चाहती हूँ।
मत देखो, मत देखो।
मुझे देखना ही होगा!
यह सब क्या...
हैलो।
कौन हो तुम?
क्या चाहती हो?
मैं समझा सकती हूँ।
इधर आओ, तुम!
मुझे बहुत, बहुत अफ़सोस है।
इसे यहाँ से बाहर निकालो!
और वापस मत आना!
कोई बात नहीं। सब ठीक है, बच्चों।
भौंकना बंद कर दो। मैं कहीं नहीं जाऊँगी। चिंता मत करो।
मुझे अपने सारे अपॉइंटमेंट रद्द करने पड़ेंगे। कुत्ते बहुत परेशान हैं और मैं भी परेशान हो गई हूँ।
इस दुनिया को हुआ क्या है?
जासूसों को पकड़ा नहीं जाना चाहिए।
जासूसों के बारे में यही तो सबसे ज़रूरी चीज़ है।
मैं घटिया जासूस हूँ, जिसका मतलब मुझे कभी सब कुछ पता नहीं चलेगा,
जिसका मतलब मैं कभी भी एक अच्छी लेखिका तो क्या, एक आम लेखिका भी नहीं बनूँगी।
-क्या हुआ? -क्या श्रीमती प्लंबर बिस्तर से निकलीं?
नहीं। मुझे पैंट पहने हुए कुत्तों ने पकड़ लिया और फिर उनकी हाउसकीपर ने मुझे बाहर निकाल दिया।
यक़ीन नहीं हो रहा। श्रीमती प्लंबर का पैर फ़र्श के एकदम क़रीब था।
मैं असफल हो गई।
कोई बात नहीं, हैरिएट। हम अब भी तुमसे प्यार करते हैं।
चलो वापस चलें।
"हार नहीं मानता?"
"जीवन एक संघर्ष है, और एक अच्छा जासूस कभी...
हार नहीं मानता।"
दोस्तों, हम वापस नहीं जा सकते, अभी तो नहीं।
मैंने सब बिगाड़ दिया, पर शायद हम इसे ठीक कर पाएँ।
सैलून
तुम्हारा काम: श्रीमती प्लंबर के लिए बालों का नया अपॉइंटमेंट लो। 11:30 बजे का, ठीक है?
सैफ़रन के बारे में पूछना। उसे कहना इसी समय बाल कटवाना बहुत ज़रूरी है।
समझ गई।
जेनी, उन्हें अपनी लटें मत काटने देना! वे लोग बस यही करना चाहते हैं।
हम कहाँ जा रहे हैं?
ख़तरे की गोद में।
मुझे उस दरवाज़े से अंदर जाना है।
दरबान बहुत गुस्से में लग रहा है।
शायद मेरे चुपके से अंदर जाने के कारण उसे डाँट पड़ी होगी।
साथ ही, वह दरबान है, इस काम में मज़ा कहाँ आता होगा?
मुझे दरबान का काम पसंद है।
तुम्हें यूनिफ़ॉर्म मिलती है। तुम्हें सब का नाम पता होता है।
तुम अपनी गली के राजा जैसे होते हो।
तुम जाकर उसे ये क्यों नहीं बताते? उसे थोड़ा मक्खन लगाओ, उसका ध्यान बँटाओ।
मुझे कुछ ही पल चाहिए।
स्पोर्ट रोक। मैं आपका बहुत बड़ा प्रशंसक हूँ। मुझे आपका काम बहुत पसंद है।
धन्यवाद।
-सब लोगों को ऐसा नहीं लगता। -लोग यह नहीं समझते
कि एक दरबान का काम केवल दरवाज़े खोलना नहीं है, उससे कहीं ज़्यादा है।
आख़िरकार, किसी को तो यह समझ में आया।
मैडम।
अरे, क्या मैं आपकी हैट पहन सकता हूँ? बस एक पल के लिए?
अच्छी लग रही है।
अच्छी महसूस हो रही है।
-अरे, यह किसलिए है? -यह मेरी टैक्सी वाली सीटी है।
जब भी टैक्सी चाहिए हो, तो बस...
माफ़ करना, मैक। ऐसे ही बज गई। मैं इस बच्चे से बात कर रहा था।
यह मुझे बता रहा था कि यह दरबान बनना चाहता है।
इस तरह की पेशकश रोज़-रोज़ तो मिलती नहीं।
मैंने इसे अपनी हैट भी पहनने दी जिसकी मुझे वैसे अनुमति नहीं है।
पर तुम तो मुझे जानते हो, मैं नियम तोड़ता रहता हूँ।
तो यह कहानी है, मैक।
फिर से, मुझे बहुत अफ़सोस है।
अरे!
क्या कर रही हो तुम? वहीं रुक जाओ! इस बारे में सोचना भी मत।
रुक जाओ!
सुप्रभात, मिस वेल्श।
यह मुझे दो।
इधर आओ, तुम!
हैलो, श्रीमती प्लंबर।
और नेडीन।
बस देखना चाहता था कि सब ठीक-ठाक है ना,
जो कि दिख रहा है कि ठीक है, तो मैं बस वहीं हूँ...
वापस आओ इधर, तुम!
कुत्तों, मेरी रक्षा करो!
श्रीमती प्लंबर, मेरा नाम हैरिएट एम. वेल्श है,
और मुझे अफ़सोस है मैं आपको डराती रहती हूँ और आपके कुत्तों को पागल करती रहती हूँ,
पर मुझे उसे ठीक करने की कोशिश करनी है, जो मैंने गड़बड़ कर दिया,
जो है आपका इतिहास रचना।
मुझे पता है कुछ नया करने की कोशिश करना कितना मुश्किल है।
पर ओल गॉली कहती हैं जीवन एक संघर्ष है, और आप कभी हार नहीं मान सकते,
चाहे आप एक लेखक हो, या जासूस हो
या वह इन्सान जो कुत्तों के लिए पैंटें बनाने का सपना देखता है।
क्या कुत्तों को पैंट पहननी चाहिए? मुझे नहीं पता! मुझे सच में नहीं पता।
थोड़ा अजीब लगता है, पर मैं कुत्ता नहीं हूँ।
मैं बस वह इन्सान हूँ जो आपको इस बड़े से कुत्तों के बिस्तर पर
सारा दिन लोटते देख कर तंग आ गई है!
बात यह है, और मैं सीधी बात करूँगी।
अगर आपने उस बिस्तर से उठ कर
अपने बाल ऐसे तरीके से कटवा कर जिससे आप बहुत अच्छा महसूस करें,
और फिर बैंक जाकर अपना ऋण लेकर, कुत्तों की पैंटों का अपना स्टोर नहीं खोला,
तो मैं कसम खाकर कहती हूँ, मैं आपकी बाकी की ज़िंदगी
हर रोज़ आपके कमरे में पागलों की तरह धावा बोलती रहूँगी।
कृपया।
मैं पुलिस को बुलाती हूँ।
नहीं, नेडीन, रुको। यह सही कह रही है।
मैं इस बिस्तर में कुछ ज़्यादा ही लंबे समय से सुस्ती मार रही हूँ।
यह इतना मुश्किल नहीं था।
धन्यवाद, हैरिएट एम. वेल्श।
आपको जल्दी निकलना चाहिए।
क्या मतलब? मैंने अपनी बालों की अपॉइंटमेंट तो रद्द कर दी थी।
चिंता मत कीजिए, उसे वापस बहाल कर दिया है।
रुको, कैसे?
मेरे लोग उस पर काम कर रहे हैं।
मेरी लटें नहीं, लटें नहीं।
पता नहीं।
शायद कल जाना या अगले हफ़्ते जाना मेरे लिए ज़्यादा आसान होगा।
मुझे आपके लिए यह स्टाइल अच्छा लग रहा है।
नया।
यह मेरे ऊपर अच्छा नहीं लगा।
कॉस्मोपॉलिटन?
यह अच्छा है, है ना?
आप हमारे लिए एक टैक्सी बुला देंगे, सर?
अरे, तुम नीचे। लपको।
हाँ!
स्पोर्ट और जेनी ने बिल्कुल सही समय पर पहुँच कर
अपने स्थायी रिकॉर्ड को बिगड़ने से बचा लिया।
उन्होंने कहा वे मेरे लिए कोई बहाना बना देंगे पर मैंने कहा मैं संभाल लूँगी।
जब मैं वापस स्कूल पहुँची, मैंने श्री होरेशियो को सब सच बता दिया।
बैंक
कि अगर मुझे इतिहास बनने के विषय पर पेपर लिखना है,
तो मुझे वहीं रुक कर अपना शोध पूरा करना ज़रूरी था।
मेरा मतलब, अगर आप वॉशिंगटन के डेलावेर पार करने के बारे में पेपर लिखें,
और आप वास्तव में उस जहाज़ में हों,
तो आप सुनिश्चित करना चाहेंगे ना कि जॉर्ज दूसरे किनारे तक पहुँच गए हैं?
श्री होरेशियो ने कहा तो, "सही है," लेकिन ऐसे तरीके से कहा कि मुझे लगा
शायद अगले दस साल तक मुझे हर रोज़ छुट्टी होने के बाद स्कूल में रुकना पड़ेगा।
हैरिएट।
तुम्हारा सोने का समय कब का हो चुका।
मैं सब लिख लेना चाहती हूँ ताकि कुछ भूल ना जाऊँ।
थोड़ी देर और जागी रहूँ?
मैं नहीं बताऊँगी।
ओल गॉली, मैं केवल लेखिका नहीं बनना चाहती,
मैं अच्छी लेखिका बनना चाहती हूँ।
तो इसका मतलब, तुम्हें सब कुछ पता होना चाहिए।
और सब कुछ पता होने के लिए...
तुम्हें हर चीज़ पर नज़र रखनी होगी।
और हर चीज़ पर नज़र रखने के लिए...
तुम्हें जासूस बनना होगा।
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
और मैं अड़ोस-पड़ोस में मदद करने की पूरी कोशिश करती हूँ
मैं अच्छे से मुस्कुराती हूँ
और सदा सच बोलने की कोशिश करती हूँ
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं वह बनूँगी जो मैं बनना चाहती हूँ
मेरा ख़ुद पर अधिकार है
मैं बस चाहती हूँ तुम बस चाहते हो
हम बस चाहते हैं
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
उपशीर्षक अनुवादक: मृणाल अग्रवाल